b'\n_START_ARTICLE_\nMerkin\xc4\x97\n_START_SECTION_\nHistorie\n_START_PARAGRAPH_\nMerkin\xc4\x97 er en af de \xc3\xa6ldste litauiske bos\xc3\xa6ttelser og blev f\xc3\xb8rste gang n\xc3\xa6vnt i skriftlige kilder i 1359 i Novgorods kr\xc3\xb8nike. Nogle historikere som Micha\xc5\x82 Balinski og Aleksander Po\xc5\x82uja\xc5\x84ski mener at byen blev grundlagt af viking]erne i 1200-tallet. Byen er placeret ved Merkin\xc4\x97 slotsbakke, hvor man fra en gammel borgbanke kontrollerede floderne. Mest sandsynligt blev bebyggelsen og borgen grundlagt i 1200-tallet som en del af unge litauiske stats forsvarsanl\xc3\xa6g. Tr\xc3\xa6borgen Merkin\xc4\x97 var en vigtig del af forsvarlinje af slotte ved Nemunas mod Den Tyske Orden. Da Storfyrsten af Litauen og konge af Polen Jogaila gav Vilnius byrettigheder i 1387 blev dokumentet underskrevet p\xc3\xa5 Merkin\xc4\x97 slot. F\xc3\xb8rste kirke blev bygget i 1387-1392 af Vytautas Didysis og Jogaila. Efter slaget ved Grunwald voksede byen hurtigt. I 1532 holdt den litauiske Sejmas m\xc3\xa5de i Merkin\xc4\x97. Indtil byen fik Magdeburgrettigheder var der skatteopkr\xc3\xa6vere i Merkin\xc4\x97, og efterh\xc3\xa5nden var der et \xc3\xb8get antal af kroer og handelen \xc3\xb8geedes.\n_START_SECTION_\nMagdeburgrettigheder\n_START_PARAGRAPH_\nMerkin\xc4\x97 fik tildelt Magdeburgrettigheder 7. december 1569.\n_START_SECTION_\nJ\xc3\xb8disk historie\n_START_PARAGRAPH_\nDen tidligste omtale af j\xc3\xb8der i Merkin\xc4\x97 er fra 8. juli 1539, hvor en tvist mellem en j\xc3\xb8de ved navn Konyuk og en kristen om en g\xc3\xa6ld til Konyuk blev p\xc3\xa5d\xc3\xb8mt. I 1551 blev Merkin\xc4\x97 n\xc3\xa6vnt som en af fjorten byer hvor landsbybeboere og j\xc3\xb8der fik skattefritagelse for en s\xc3\xa6rskat til den polske rigsdag, der blev holdt i Vilnius samme \xc3\xa5r. Merkine var i 1800-tallet hjemsted for nogle hebraiske l\xc3\xa6rde bl.a. Mordokaj Melzer, Isaac Margolis (d. New York 1887), og hans s\xc3\xb8n Max Margolis, assisterende professor i semitiske sprog p\xc3\xa5 University of California._NEWLINE_I skoven bag byen ligger en massegrav for polske j\xc3\xb8der dr\xc3\xa6bt under den nazistiske bes\xc3\xa6ttelse.\n_START_SECTION_\nKirker\n_START_PARAGRAPH_\nI Merkine findes den romerskkatolske kirke, som er inviet til "den hellige Jomfru Marias Himmelfart". Kirken er fra 1648, bygget i gotisk stil med elementer fra ren\xc3\xa6ssancen og barokken. Der ud over har byen den ortodokse "Hellig Korskirke", bygget i 1888. Kirken havde i 1949 50-100 troende, og blev nedlagt og overtaget af det lokale etnografiske museum.\n_START_SECTION_\nMerkin\xc4\x97s pyramide\n_START_PARAGRAPH_\nMerkin\xc4\x97s pyramide blev bygget af Paul \xc5\xbd\xc4\x97kas i 2002, p\xc3\xa5 stedet, hvor han som syv\xc3\xa5rig havde en mystisk oplevelse den 20. august 1990. Pyramiden tiltr\xc3\xa6kker en st\xc3\xb8rre gruppe mennesker, bl.a. den tidligere pr\xc3\xa6sidents Rolandas Paksas\' kone Limes Paksien\xc4\x97, der bes\xc3\xb8ger pyramiden hver anden uge undertiden med hele hendes familie. Hun deltog i en kampagne for at redde pyramiden fra nedrivning, da dette blev foresl\xc3\xa5et af litauiske embedsm\xc3\xa6nd.'